ddrg/super_eurlex huggingface dataset:
C 139/55

Unionin yleisen tuomioistuimen määräys 28.2.2019 — Région de Bruxelles-Capitale v. komissio

(asia T-178/18) (1)

(Kumoamiskanne - Kasvinsuojeluaineet - Tehoaine glyfosaatti - Sisällyttäminen uudelleen täytäntöönpanoasetuksen (EU) N:o 540/2011 liitteeseen - Toimi ei koske kantajaa suoraan - Tutkimatta jättäminen)

(2019/C 139/56)

Oikeudenkäyntikieli: ranska

Asianosaiset

Kantaja: Région de Bruxelles-Capitale (edustajat: asianajajat A. Bailleux ja B. Magarinos Rey)

Vastaaja: Euroopan komissio (asiamiehet: F. Castillo de la Torre, A. Lewis, I. Naglis ja G. Koleva)

Oikeudenkäynnin kohde

SEUT 263 artiklaan perustuva vaatimus tehoaineen glyfosaatti hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta 12.12.2017 annetun komission täytäntöönpanoasetuksen (EU) N:o 2017/2324 (EUVL 2017, L 333, s. 10) kumoamisesta

Määräysosa

1) Kanne jätetään tutkimatta.

2) Lausunnon antaminen Justice Pesticidesin, Région wallonnen, Pesticide Action Network Europen (PAN Europe), Health & Environment Alliancen (HEAL), Nature & Progrès Belgiquen (Nature & Progrès), SomeOfUsin, WeMove Europen (WeMove.EU), Monsanto Europe NV/SA:n, Monsanto Companyn, Helm AG:n, Barclay Chemicals Manufacturing Ltd:n, Albaugh Europe Sàrl:n, Albaugh TKI D.O.O:n ja Albaugh UK Ltd:n väliintulohakemuksista raukeaa.

3) Région de Bruxelles-Capitale vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.

4) Région de Bruxelles-Capitale, komissio, Justice Pesticides, Région wallonne, PAN Europe, HEAL, Nature & Progrès, SomeOfUs, WeMove.EU, Monsanto Europe, Monsanto Company, Helm, Barclay Chemicals Manufacturing, Albaugh Europe, Albaugh TKI D.O.O. ja Albaugh UK vastaavat kukin omista väliintulohakemuksista aiheutuneista oikeudenkäyntikuluistaan.

(1) EUVL C 190, 4.6.2018.
FI Euroopan unionin virallinen lehti C 182/22

Unionin yleisen tuomioistuimen presidentin määräys 22.3.2018 – Hércules Club de Fútbol v. komissio

(Asia T-766/16 R)

((Välitoimet - Valtiontuet - Espanjan viranomaisten tiettyjen ammattilaisjalkapalloseurojen hyväksi myöntämä tuki - Julkisyhteisön myöntämä valtiontakaus - Päätös, jossa tuki todetaan sisämarkkinoille soveltumattomaksi - Täytäntöönpanon lykkäämistä koskeva hakemus - Kiireellisyysedellytys ei täyty))

(2018/C 182/25)

Oikeudenkäyntikieli: espanja

Asianosaiset

Kantaja: Hércules Club de Fútbol, SAD (Alicante, Espanja) (edustajat: asianajajat S. Rating ja Y. Martínez Mata)

Vastaaja: Euroopan komissio (asiamiehet: G. Luengo, B. Stromsky ja P. Němečková)

Väliintulija, joka tukee kantajan vaatimuksia: Espanjan kuningaskunta (asiamies: A. Gavela Llopis)

Oikeudenkäynnin kohde

SEUT 278 ja SEUT 279 artiklaan perustuva vaatimus valtiontuesta SA.36387 (2013/C) (ex 2013/NN) (ex 2013/CP), jonka Espanja on toteuttanut Valencia Club de Fútbol Sociedad Anónima Deportivan, Hércules Club de Fútbol Sociedad Anónima Deportivan ja Elche Club de Fútbol Sociedad Anónima Deportivan hyväksi 4.7.2016 tehdyn komission päätöksen (EU) 2017/365 (EUVL 2017, L 55, s. 12) täytäntöönpanon lykkäämiseksi

Määräysosa

1) Välitoimihakemus hylätään.

2) Asiassa Hércules Club de Fútbol (T-766/16 R) 11.11.2016 annettu määräys peruutetaan.
FI Euroopan unionin virallinen lehti C 63/12

Unionin yleisen tuomioistuimen määräys 15.12.2017 – Kaane American International Tobacco v. EUIPO – Global Tobacco (GOLD MONT ORIGINAL Super Slims)

(Asia T-292/16) (1)

((EU-tavaramerkki - Mitättömyysmenettely - Aiemman EU-kuviomerkin GOLD MOUNT menettäminen - Lausunnon antamisen raukeaminen))

(2018/C 063/15)

Oikeudenkäyntikieli: englanti

Asianosaiset

Kantaja: Kaane American International Tobacco Co. FZE, aiemmin Kaane American International Tobacco Co. Ltd. (Jebel Ali, Arabiemiirikunnat) (edustajat: asianajajat G. Hinarejos Mulliez ja I. Valdelomar Serrano)

Vastaaja: Euroopan unionin teollisoikeuksien virasto (EUIPO) (asiamies: H. O’Neill)

Muu osapuoli EUIPO:n valituslautakunnassa ja väliintulija unionin yleisessä tuomioistuimessa: Global Tobacco FZCO (Dubai, Arabiemiirikunnat) (edustajat: G. Hussey, solicitor ja B. Brandreth, barrister)

Oikeudenkäynnin kohde

Kanne EUIPO:n neljännen valituslautakunnan 8.4.2016 tekemästä päätöksestä (asia R 2492/2014-4), joka koskee osapuolten Kaane American International Tobacco ja Global Tobacco välistä mitättömyysmenettelyä.

Määräysosa

1) Lausunnon antaminen kanteesta raukeaa.

2) Asianosaiset vastaavat omista oikeudenkäyntikuluistaan.

(1) EUVL C 279, 1.8.2016.
FI Euroopan unionin virallinen lehti C 112/38

Unionin yleisen tuomioistuimen määräys 13.2.2017 – Pipiliagkas v. komissio

(Asia T-598/16) (1)

((Kumoamiskanne - Henkilöstö - Virkamiehet - Asemapaikka - Toisiin tehtäviin siirtäminen yksikön edun nimissä - Kantajan asemapaikan siirto - Tuomion täytäntöönpano - Oikeudenkäyntiä edeltävä menettely - Toimi, joka ei voi olla kanteen kohteena - Tutkimatta jättäminen))

(2017/C 112/52)

Oikeudenkäyntikieli: ranska

Asianosaiset

Kantaja: Nikolaos Pipiliagkas (Bryssel, Belgia) (edustajat: asianajajat J. N. Louis ja N. de Montigny)

Vastaaja: Euroopan komissio (asiamiehet: C. Berardis Kayser ja G. Gattinara)

Oikeudenkäynnin kohde

SEUT 266 ja SEUT 270 artiklaan perustuva vaatimus yhtäältä sen komission päätöksen kumoamiseksi, jolla jätettiin määräämättä 15.4.2015 annetun tuomion Pipiliagkas v. komissio (F-96/13, EU:F:2015:29) täytäntöönpanotoimia, ja toisaalta sen 22.12.2015 annetun komission päätöksen kumoamiseksi, jolla kantaja siirrettiin Euroopan unionin Länsirannan ja Itä-Jerusalemin Gazan alueen edustustosta liikenteen ja liikkumisen pääosastoon

Määräysosa

1) Kanne jätetään tutkimatta.

2) Nikolaos Pipiliagkas velvoitetaan korvaamaan oikeudenkäyntikulut.

(1) EUVL C 296, 16.8.2016 (asia on alkujaan kirjattu Euroopan unionin virkamiestuomiostuimessa asianumerolla F-28/16, ja se on siirretty unionin yleiseen tuomioistuimeen 1.9.2016).
FI Euroopan unionin virallinen lehti C 42/25

Unionin yleisen tuomioistuimen presidentin määräys 29.11.2017 – Ferrovial ym. v. komissio

(Asia T-252/15 R)

((Välitoimimenettely - Espanjan verolainsäädännössä säädetty tukijärjestelmä - Yhtiöveroa koskeva säännös, jonka perusteella espanjalaiset yritykset saavat kirjata kuluksi liikearvon, joka johtuu omistusosuuden hankkimisesta ulkomaisissa yrityksissä - Uusi hallinnollinen tulkinta - Ulkomaisten holdingyhtiöiden omistusosuuksien kuuluminen suoriin hankintoihin sovellettavaan järjestelmään - Täytäntöönpanon lykkäämistä koskeva hakemus - Kiireellisyysedellytys ei täyty))

(2018/C 042/36)

Oikeudenkäyntikieli: espanja

Asianosaiset

Kantajat: Ferrovial, SA (Madrid, Espanja), Ferrovial Servicios, SA (Madrid) ja Amey UK plc (Oxford, Yhdistynyt kuningaskunta) (edustajat: asianajajat M. Muñoz Pérez ja M. Linares Gil)

Vastaaja: Euroopan komissio

Oikeudenkäynnin kohde

SEUT 278 ja SEUT 279 artiklaan perustuva hakemus lykätä valtiontuesta SA.35550 (13/C) (ex 13/NN) (ex 12/CP), jonka Espanja on toteuttanut, omistusosuuden hankkimisesta ulkomaisissa kohteissa johtuvan rahallisen liikearvon kirjaamisesta kuluksi koskevasta järjestelmästä 15.10.2014 annetun komission päätöksen (EU) 2015/314 (EUVL 2015, L 56, s. 38) täytäntöönpanoa.

Määräysosa

1) Välitoimihakemus hylätään.
FI Euroopan unionin virallinen lehti C 305/36

Unionin yleisen tuomioistuimen määräys 24.6.2016 – Onix Asigurări v. EIOPA

(Asia T-590/15) (1)

((Laiminlyöntikanne, kumoamiskanne ja vahingonkorvauskanne - Vaatimus tutkimuksen aloittamisesta väitetyn unionin oikeuden rikkomisen vuoksi - EIOPA:n puheenjohtajan päätös olla aloittamatta tutkimusta - Valituslautakunnan päätös jättää valitus tutkimatta - Muutoksenhaun määräajat - Toimi, joka ei voi olla kanteen kohteena - Muotovaatimusten noudattamatta jättäminen - Kanne, jonka tutkittavaksi ottamisen edellytykset osittain selvästi puuttuvat ja joka on osittain selvästi täysin perusteeton))

(2016/C 305/50)

Oikeudenkäyntikieli: romania

Asianosaiset

Kantaja: Onix Asigurări SA (Bukarest, Romania) (edustaja: asianajaja M. Vladu)

Vastaaja: Euroopan vakuutus- ja lisäeläkeviranomainen (asiamiehet: C. Coucke ja S. Dispiter, avustajanaan asianajaja H.-G. Kamman)

Oikeudenkäynnin kohde

Yhtäältä ensisijaisesti SEUT 265 artiklaan perustuva vaatimus sen toteamiseksi, että EIOPA on jättänyt lainvastaisesti tekemättä päätöksen, jossa todettaisiin, että Istituto per la Vigilanza sulle Assicurazioni (IVASS, Italian vakuutusalan valvontaviranomainen) on soveltanut virheellisesti muuta ensivakuutusta kuin henkivakuutusta koskevien lakien, asetusten ja hallinnollisten määräysten yhteensovittamisesta sekä direktiivien 73/239/ETY ja 88/357/ETY muuttamisesta 18.6.1992 annetun neuvoston direktiivin 92/49/ETY (kolmas vahinkovakuutusdirektiivi) (EYVL 1992, L 228, s. 1) 40 artiklan 6 kohdan säännöksiä, ja toissijaisesti SEUT 263 artiklaan perustuva vaatimus tutkimuksen aloittamisesta Euroopan valvontaviranomaisen (EIOPA) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta 24.11.2010 annetun Euroopan parlamentin ja neuvoston asetuksen (EU) N:o 1094/2010 (EUVL 2010, L 331, s. 48) 17 artiklan nojalla 6.6.2014 tehdyn EIOPA:n puheenjohtajan päätöksen EIOPA-14-267 ja 3.8.2015 tehdyn valituslautakunnan päätöksen BOA 2015 001, jossa Onix Asigurărin asetuksen N:o 1094/2010 60 nojalla tekemä valitus jätettiin tutkimatta, kumoamiseksi ja toisaalta SEUT 268 artiklaan perustuva vaatimus kantajalle edellä mainitusta laiminlyönnistä ja näiden päätösten tekemisestä väitetysti aiheutuneen vahingon korvaamiseksi

Määräysosa

1) Kanne hylätään.

2) Onix Asigurări SA vastaa omista oikeudenkäyntikuluistaan, ja se velvoitetaan korvaamaan Euroopan vakuutus- ja lisäeläkeviranomaisen (EIOPA) oikeudenkäyntikulut.

(1) EUVL C 414, 14.12.2015.
FI Euroopan unionin virallinen lehti C 228/12

Unionin yleisen tuomioistuimen määräys 18.5.2015 – Out of the blue v. SMHV – Mombauer (REFLEXX)

(Asia T-48/13) (1)

((Yhteisön tavaramerkki - Väite - Väitteen peruuttaminen - Lausunnon antamisen raukeaminen))

(2015/C 228/14)

Oikeudenkäyntikieli: saksa

Asianosaiset

Kantaja: Out of the blue KG (Lilienthal, Saksa) (edustajat: asianajajat G. Hasselblatt ja I. George)

Vastaaja: sisämarkkinoiden harmonisointivirasto (tavaramerkit ja mallit) (SMHV) (asiamiehet: aluksi A. Poch, sitten S. Hanne)

Vastapuoli SMHV:n valituslautakunnassa ja väliintulija unionin yleisessä tuomioistuimessa: Meinhard Mombauer (Köln, Saksa) (edustaja: asianajaja M. Vohwinkel)

Oikeudenkäynnin kohde

Kanne SMHV:n neljännen valituslautakunnan 19.11.2012 (asia R 1656/2011 4) tekemästä päätöksestä, joka koskee Out of the blue KG:n ja Meinhard Mombauerin välistä väitemenettelyä.

Määräysosa

1) Lausunnon antaminen kanteesta raukeaa.

2) Out of the blue KG ja Meinhard Mombauer vastaavat omista oikeudenkäyntikuluistaan, ja ne molemmat velvoitetaan korvaamaan puolet sisämarkkinoiden harmonisointiviraston (tavaramerkit ja mallit) (SMHV) oikeudenkäyntikuluista.

(1) EUVL C 86, 23.3.2013.
FI Euroopan unionin virallinen lehti C 135/39

Unionin yleisen tuomioistuimen presidentin määräys 13.2.2014 – Luxembourg Pamol (Cyprus) ja Luxembourg Industries v. komissio

(Asia T-578/13 R)

((Väliaikainen oikeussuoja - Menettely kasvinsuojeluaineiden saattamiseksi markkinoille - Tehoaineen luettelointia koskevien asiakirjojen julkaiseminen - Tiettyjen tietojen luottamuksellisesta käsittelystä tehdyn hakemuksen hylkääminen - Täytäntöönpanon lykkäämistä koskeva hakemus - Tutkittavaksi ottaminen - Kiireellisyys - Fumus boni juris - Intressivertailu))

2014/C 135/50

Oikeudenkäyntikieli: englanti

Asianosaiset

Kantajat: Luxembourg Pamol (Cyprus) Ltd (Nikosia, Kypros) ja Luxembourg Industries Ltd (Tel-Aviv, Israel) (edustajat: asianajajat C. Mereu ja K. Van Maldegem)

Vastaaja: Euroopan komissio (asiamiehet: G. von Rintelen ja P. Ondrůšek)

Oikeudenkäynnin kohde

Hakemus Euroopan elintarviketurvallisuusviranomaisen (EFSA) 8.10.2013 päivätyllä kirjeellä kantajille tiedoksi annetun komission sellaisen päätöksen täytäntöönpanon lykkäämiseksi, jolla hylätään tehoaineen kaliumfosfonaatit luettelointia koskevaan vertaisarviointikertomukseen ja lopulliseen lisäykseen sisältyvien tiettyjen tietojen luottamuksellista käsittelyä koskeva kantajien hakemus, jonka nämä ovat tehneet kasvinsuojeluaineiden markkinoille saattamisesta 15.7.1991 annetun neuvoston direktiivin 91/414/ETY (EYVL L 230, s. 1) 14 artiklan ja direktiivin 91/414 täytäntöönpanoa koskevista yksityiskohtaisista säännöistä siltä osin kuin on kyse sellaisten tehoaineiden arviointimenettelystä, joita ei ollut markkinoilla kahtena kyseisen direktiivin tiedoksi antamista seuraavana vuonna, 25.2.2011 annetun komission asetuksen (EU) N:o 188/2011 (EUVL L 53, s. 51) mukaisesti

Määräysosa

1) Euroopan elintarviketurvallisuusviranomaisen (EFSA) 8.10.2013 päivätyllä kirjeellä Luxembourg Pamol (Cyprus) Ltd:lle ja Luxembourg Industries Ltd:lle tiedoksi annetun komission päätöksen, jolla hylätään näiden hakemus tehoaineen kaliumfosfonaatit luettelointia koskevaan vertaisarviointikertomukseen ja lopulliseen lisäykseen sisältyvien tiettyjen tietojen luottamuksellisesta käsittelystä, täytäntöönpanoa lykätään.

2) Euroopan komissio velvoitetaan olemaan sallimatta sitä, että EFSA julkaisee tehoaineen kaliumfosfonaatit luettelointia koskevasta vertaisarviointikertomuksesta ja lopullisesta lisäyksestä version, joka olisi yksityiskohtaisempi kuin se, jossa on Luxembourg Pamolin (Cyprus) ja Luxembourg Industriesin 25.2.2013 päivätyssä kirjeessä peitetyt kohdat, sellaisina kuin ne esitetään pääasian kannekirjelmän liitteessä A 3.
FI Euroopan unionin virallinen lehti C 178/15

Unionin yleisen tuomioistuimen määräys 17.3.2017 – Deutsche Post v. komissio

(Asia T-152/12) (1)

((Valtiontuet - Postiala - Saksan viranomaisten Deutsche Postille myöntämät valtiontuet - Postimerkkien hinnan korottaminen yhdistettynä tukiin, joita maksetaan virkamiesten asemassa olevien palkansaajien eläkekustannusten kattamiseksi - Päätös, jossa valtiontuet todetaan sisämarkkinoille soveltumattomiksi - Lausunnon antamisen raukeaminen))

(2017/C 178/18)

Oikeudenkäyntikieli: saksa

Asianosaiset

Kantaja: Deutsche Post AG (Bonn, Saksa) (edustajat: asianajajat J. Sedemund, T. Lübbig ja M. Klasse)

Vastaaja: Euroopan komissio (asiamiehet: D. Grespan, T. Maxian Rusche ja R. Sauer)

Väliintulijat, jotka tukevat vastaajan vaatimuksia: UPS Europe NV/SA (Bryssel, Belgia) ja United Parcel Service Deutschland Inc. & Co. OHG (Neuss, Saksa) (edustajat: aluksi asianajajat E. Henny ja T. Ottervanger, sitten T. Ottervanger)

Oikeudenkäynnin kohde

SEUT 263 artiklaan perustuva vaatimus kumota toimenpiteestä C 36/2007 (ex NN 25/2007), jonka Saksa on myöntänyt Deutsche Post AG:n hyväksi, 25.1.2012 annetun komission päätöksen 2012/636/EU (EUVL 2012 L 289, s. 1) 4–6 artikla

Määräysosa

1) Lausunnon antaminen tästä kanteesta raukeaa.

2) Euroopan komissio vastaa omista oikeudenkäyntikuluistaan, ja se velvoitetaan korvaamaan Deutsche Post AG:n oikeudenkäyntikulut.

3) UPS Europe ja United Parcel Service Deutschland vastaavat omista oikeudenkäyntikuluistaan.

(1) EUVL C 165, 9.6.2012.
FI Euroopan unionin virallinen lehti C 225/79

Unionin yleisen tuomioistuimen määräys 17.6.2013 — Zavvar v. neuvosto

(Asia T-69/12) (1)

(Yhteinen ulko- ja turvallisuuspolitiikka - Irania koskevat rajoittavat toimenpiteet ydinaseiden leviämisen estämiseksi - Varojen jäädyttäminen - Poistaminen kyseessä olevien henkilöiden luettelosta - Lausunnon antamisen raukeaminen)

2013/C 225/175

Oikeudenkäyntikieli: englanti

Asianosaiset

Kantaja: Seyed Hadi Zavvar (Dubai, Yhdistyneet arabiemiirikunnat) (edustajat: solicitor S. Zaiwalla, solicitor P. Reddy ja solicitor F. Zaiwalla, D. Wyatt, QC, ja barrister R. Blakeley)

Vastaaja: Euroopan unionin neuvosto (asiamiehet: B. Driessen ja I. Rodios)

Oikeudenkäynnin kohde

Yhtäältä vaatimus Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 1.12.2001 annetun neuvoston päätöksen 2011/783/YUTP (EUVL L 319, s. 71) liitteessä olevan A luettelon 22 kohdan kumoamiseksi, Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 1.12.2011 annetun neuvoston asetuksen (EU) N:o 1245/2011 (EUVL L 319, s. 11) liitteessä olevan A luettelon 22 kohdan kumoamiseksi ja Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annetun neuvoston asetuksen (EU) N:o 267/2012 (EUVL L 88, s. 1) kumoamiseksi siltä osin kuin ne koskevat kantajaa sekä toisaalta vaatimus sen toteamiseksi, että Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.210 annetun neuvoston päätöksen 2010/413/YUTP (EUVL L 195, s. 39) 20 artiklan 1 kohdan b alakohtaa ja Iraniin kohdistuvista rajoittavista toimenpiteistä ja asetuksen (EY) N:o 423/2007 kumoamisesta 25.10.2010 annetun neuvoston asetuksen (EU) N:o 961/2010 (EUVL L 281, s. 1) 16 artiklan 2 kohtaa ei sovelleta kantajaan.

Määräysosa

1) Lausunnon antaminen asiassa raukeaa.

2) Euroopan unionin neuvosto velvoitetaan korvaamaan oikeudenkäyntikulut.

(1) EUVL C 109, 14.4.2012.
FI Euroopan unionin virallinen lehti C 141/19

Unionin yleisen tuomioistuimen presidentin määräys 11.3.2013 — North Drilling v. neuvosto

(Asia T-552/12 R)

(Väliaikainen oikeussuoja - Yhteinen ulko- ja turvallisuuspolitiikka - Iraniin kohdistuvat rajoittavat toimenpiteet - Varojen ja taloudellisten resurssien jäädyttäminen - Välitoimihakemus - Kiireellisyysedellytys ei täyty - Intressivertailu)

2013/C 141/33

Oikeudenkäyntikieli: espanja

Asianosaiset

Kantaja: North Drilling Co. (Teheran, Iran) (edustajat: asianajajat J. Viñals Camallonga, L. Barriola Urruticoechea ja J. Iriarte Ángel)

Vastaaja: Euroopan unionin neuvosto (asiamiehet: M. Bishop ja A. De Elera)

Oikeudenkäynnin kohde

Vaatimus lykätä yhtäältä Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta 15.10.2012 annetun neuvoston päätöksen 2012/635/YUTP (EUVL L 282, s. 58) täytäntöönpanoa siltä osin kuin kantajan nimi on sisällytetty Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annetun neuvoston päätöksen 2010/413/YUTP (EUVL L 195, s. 39) liitteen II luetteloon ja toisaalta Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.10.2012 annetun neuvoston täytäntöönpanoasetuksen (EU) N:o 945/2012 (EUVL L 282, s. 16) täytäntöönpanoa siltä osin kuin kyseinen asetus koskee kantajaa.

Määräysosa

1) Välitoimihakemus hylätään.
FI Euroopan unionin virallinen lehti C 159/24

Unionin yleisen tuomioistuimen määräys 27.3.2014 – Ecologistas en Acción v. komissio

(Asia T-603/11) (1)

((Oikeus tutustua asiakirjoihin - Asetus (EY) N:o 1049/2001 - Asiakirjat, jotka koskevat teollisuushankkeen toteuttamista direktiivin 92/43/ETY mukaisesti suojellulla alueella - Jäsenvaltiolta saadut asiakirjat - Jäsenvaltion ilmaisema vastustus - Asiakirjaan tutustumista koskevan oikeuden epääminen - Tarkastus-, tutkinta- ja tilintarkastustoimien tarkoitusten suojaa koskeva poikkeus - Tuomioistuinkäsittelyn suojaa koskeva poikkeus - Ympäristötiedot - Asetus (EY) N:o 1367/2006 - Kanne, joka selvästi on oikeudellisesti täysin perusteeton))

2014/C 159/33

Oikeudenkäyntikieli: espanja

Asianosaiset

Kantaja: Ecologistas en Acción-CODA (Madrid, Espanja) (edustaja: asianajaja J. Doreste Hernández)

Vastaaja: Euroopan komissio (asiamiehet: P. Costa de Oliveira ja I. Martínez del Peral)

Väliintulija, joka tukee vastaajan vaatimuksia: Espanjan kuningaskunta (asiamiehet: aluksi abogada del Estado S. Centeno Huerta, sitten abogada del Estado M. J. García-Valdecasas Dorrego)

Oikeudenkäynnin kohde

Vaatimus komission 23.9.2011 tekemän päätöksen evätä kantajalta oikeus tutustua tiettyihin asiakirjoihin, jotka koskevat Granadillan (Teneriffa, Espanja) sataman rakentamista ja jotka Espanja viranomaiset olivat toimittaneet komissiolle luontotyyppien sekä luonnonvaraisen eläimistön ja kasviston suojelusta 21.5.1992 annetun neuvoston direktiivin 92/43/ETY (EYVL L 206, s. 7) 6 artiklan 4 kohdan mukaisesti, kumoamisesta

Määräysosa

1) Kanne hylätään.

2) Ecologistas en Acción-CODA vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.

3) Espanjan kuningaskunta vastaa omista oikeudenkäyntikuluistaan.

(1) EUVL C 25, 28.1.2012.
FI Euroopan unionin virallinen lehti C 9/36

Unionin yleisen tuomioistuimen määräys 15.11.2012 — Valittajana Marcuccio ja muuna osapuolena komissio

(Asia T-286/11 P) (1)

(Muutoksenhaku - Henkilöstö - Virkamiehet - Sopimussuhteen ulkopuolinen vastuu - Sellaisen vahingon korvaaminen, joka on aiheutunut tietyn oikeudenkäyntiasian kuluja koskevan kirjeen lähettämisestä asianajajalle, joka on edustanut valittajaa kyseisessä asiassa - Valitus, jonka tutkittavaksi ottamisen edellytykset osittain selvästi puuttuvat ja joka on osittain selvästi perusteeton)

2013/C 9/65

Oikeudenkäyntikieli: italia

Asianosaiset

Valittaja: Luigi Marcuccio (Tricase, Italia) (edustaja: asianajaja G. Cipressa)

Muu osapuoli: Euroopan komissio (asiamiehet: J. Currall ja C. Berardis-Kayser, avustajanaan asianajaja A. Dal Ferro)

Oikeudenkäynnin kohde

Valitus, joka on tehty Euroopan unionin virkamiestuomioistuimen (toinen jaosto) asiassa F-21/10, Marcuccio vastaan komissio, 16.3.2011 antamasta määräyksestä ja jossa vaaditaan kyseisen määräyksen kumoamista.

Määräysosa

1) Valitus hylätään.

2) Luigi Marcuccio vastaa omista oikeudenkäyntikuluistaan, ja hänet velvoitetaan korvaamaan Euroopan komissiolle tässä oikeusasteessa aiheutuneet oikeudenkäyntikulut.

(1) EUVL C 232, 6.8.2011.
FI Euroopan unionin virallinen lehti C 39/15

Unionin yleisen tuomioistuimen presidentin määräys 12.12.2011 — Akhras v. neuvosto

(Asia T-579/11 R)

(Väliaikainen oikeussuoja - Yhteinen ulko- ja turvallisuuspolitiikka - Syyriaan kohdistettavat rajoittavat toimenpiteet - Varojen ja taloudellisten resurssien jäädyttäminen - Täytäntöönpanon lykkäämistä ja välitoimia koskeva hakemus - Kiireellisyysedellytys ei täyty - Vakavaa ja korjaamatonta vahinkoa ei ole)

2012/C 39/31

Oikeudenkäyntikieli: englanti

Asianosaiset

Kantaja: Tarif Akhras (Homs, Syyria) (edustajat: solicitor S. Ashley, solicitor S. Millar, D. Wyatt, QC, ja barrister R. Blakeley)

Vastaaja: Euroopan unionin neuvosto (asiamiehet: M. Bishop ja M.-M. Joséphidès)

Oikeudenkäynnin kohde

Pääasiallisesti välitoimia ja Syyriaan kohdistettavista rajoittavista toimenpiteistä annetun päätöksen 2011/273/YUTP muuttamisesta 2.9.2011 annetun neuvoston päätöksen 2011/522/YUTP (EUVL L 228, s. 16), Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta 2.9.2011 annetun neuvoston asetuksen (EU) N:o 878/2011 (EUVL L 228, s. 1), Syyriaan kohdistettavista rajoittavista toimenpiteistä annetun päätöksen 2011/273/YUTP muuttamisesta 23.9.2011 annetun neuvoston päätöksen 2011/628/YUTP (EUVL L 247, s. 17) ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta 13.10.2011 annetun neuvoston asetuksen (EU) N:o 1011/2011 (EUVL L 269, s. 18) täytäntöönpanon lykkäämistä koskeva hakemus siltä osin kuin nämä asetukset ja päätökset koskevat kantajaa

Määräysosa

1) Välitoimihakemus hylätään.